《吏道》
宋代·高斯得

劳牵迫吏道，僒洪縻拘。
九春回尘土，一迹园林无。
直此休沐暇，偕我良知娱。
残梅谢众卉，初柳荑僵株。
四运巧相斥，流目悲荣枯。
俯仰潺湲沫，恻耳弥惊吁。
故山渺何在，漱石良辰徂。
为邦岁已期，宣城可归与。
执柯勿睨视，州有达士模。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。